**OTKAČENE**

**Uloge:**Monika Romić  
Boris Milivojević   
Slavica Ljujić  
Zlatija Ivanović/Jovana Jelovac/Srna Lango   
Danica Radulović  
Jovana Mladenović/Dejana Radaković  
Specijalni gost: Savo Milošević/ Igor Lazić Niggor / Marko Kon  
Specijalni gost iz offa: Milorad Milinković   
Debeli (Tragač iz Potere)  
  
**Reditelj:** Monika Romić  
**Konsultacije:** Nikola Zavišić  
**Scenski pokret:** Pjer Rajković  
**Scenograf:** Tanja Žiropađa  
**Tekst:** Slavica Ljujić  
  
**Muzika:** popularni hitovi 80tih godina (Poslednja igra leptira, Sanja Ilić, grupa Zana, Bajaga, Žika.. kao i grupa Jinx)

**Radnja predstave**

“Otkačene” je prva urnebesna komedija / vodvilj / mjuzikl (pripreme za nastavak “Povratak otkačenih” su u toku), po ugledu na strane TV serije, koja prati zgode i nezgode jedne gradske porodice u njihovim pokušajima da žive kao “sav normalan svet”, da se sa svojim problemima nose na zreo i odgovoran način što im nikako ne polazi za rukom i što, naravno, dovodi do niza komičnih situacija.

Sestre Beba i Zaga (Monika Romić i Slavica Ljujić) su veoma bliske i potpuno različite – Beba juri karijeru, a Zaga muževe. Beba čeka odgovor za unapređenje u banci i krije svoga dečka, kolegu Voju (Boris Milivojević) jer se plaši da bi to moglo ugroziti njen poslovni autoritet.  
  
Za to vreme, njena sestra Zaga, tuguje za bivšim mužem (Savo Milošević/ Igor Lazić Niggor / Marko Kon) i na sve načine pokušava da ga vrati. Njihova majka Nadežda (Zlatija Ivanović/Jovana Jelovac/Srna Lango) je zagledana u sebe, tačnije u svoj odraz u ogledalu u kojem ne želi da vidi ni jedan znak starenja i pokušava da Zaginog, sad već bivšeg muža, najboljeg plastičnog hirurga, nagovori da nastavi da je operiše bez novčane nadoknade.  
  
Zagina komšinica Ana (Danica Radulović) traga za čovekom svog života. Možda je Zagina ćerka, tinejdžerka Lola (Jovana Mladenović/Dejana Radaković), jedina u kući „normalna“… a možda i ne…

**Reč autora**

“Otkačene” je novi domaći pozorišni komad koji govori o vremenu u kom živimo, kao i o stanju društva koje se nalazi na teškom ispitu.  
  
Ovaj pozorišni komad dotiče se najrazličitijih pitanja i problema, kroz koje prolaze žene danas u poslovnom, muško-ženskom, porodičnom, kao i prijateljskom odnosu.  
  
Sam naslov može i treba da se protumači kao homonim, tj. publici je ostavljeno da protumači da li su naše junakinje bleskaste pa su i otkačene ili nisu ostvarile ciljeve pa su otkačene a možda su i o(t)kačene..ili sve to zajedno.  
  
Naše junakinje imaju partnere, buduće, bivše, skrivene želje, otvorene ambicije…i njihovi odnosi su izgrađeni na realnim životnim situacijama, ali koje, kada se dešavaju nekom drugom, su veoma bizarne i komiče.  
  
Ukratko, potrudili smo se da se u našem komadu mogu pronaći sve generacije, u okviru jedne porodice.  
  
Bavili smo se raznim temama, koje su društveno odgovorne, a provukli smo ih kroz komične situacije, situacije apsurda i situacije zabune – kroz razna pitanja:

Da li smo previše zagledani sami u sebe?  
Da li su naši životi u opštoj površnosti i zbunjenosti izgubili smisao?  
Da li je odnos između novih tendencija i starih vrednosti, sitnih interesa i raznih drugih zadovoljstava na najrazličitije načine, realan.  
Da li je populizam plastične hirurgije doneo sreću ili ipak nesreću ljudima…